**Основно училище „Любен Каравелов“ с.Узунджово, общ.Хасково**

**тел.0889527961; 03710 2355; e-mail:info-2601017@edu.mon.bg**

**УТВЪРЖДАВАМ**

**Директор:……………………**

**/Валя Димитрова/**

**СТРАТЕГИЯ**

**ЗА РАЗВИТИЕ НА УЧИЛИЩЕТО**

**Настоящата Актуализация на Стратегия за развитие на училището е разработена в съответствие с изискванията на чл.263 ал.1 т.1 от ЗУПО и чл.169 ал.1т. от ЗУПО приета с Протокол № 12 от 08.09.2023 г. от заседание на Педагогическия съвет**

**Узунджово, 2023**

### **С Ъ Д Ъ Р Ж А Н И Е**

### І. Общи положения

1. Нормативна основа

2. История. Статут.

3. Администриране

### II. Анализ на състоянието на образователната институция

1. Общо състояние
2. Ученици
3. Кадрови ресурси
4. Образователно – възпитателен процес
5. Учебно – техническа и материална база
6. Финансиране
7. Външни фактори

### III. SWOT анализ

IV. Програмна система на ПГ. SWOT анализ

1. Общи положения
2. Мисия
3. Визия
4. Главна цел. Подцели
5. Ценности
6. Предимства на програмната система
7. Подходи и форми на педагогическо взаимодействие
8. Разпределение на формите на педагогическо взаимодействие
9. Механизъм на взаимодействие между участниците в предучилищното образование

V. Мисия и визия на училището. Принципи и ценности.

VI. Стратегическа цел и подцели. Дейности по оперативните цели

VII. Приоритетни области. Мерки за повишаване на качеството

VIII. Индикатори за измерване на дейностите по изграждане системата за качество

IX. Приложение: План за изпълнение на дейностите по стратегията за развитие

### **І. Общи положения**

Настоящата Стратегия определя развитието на ОУ „Любен Каравелов“ село Узунджово през следващите 5 години чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство.

Самата стратегия е резултат от осъзната в училищната общност необходимост от промяна и превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

1. **Нормативна основа**

Стратегията за развитие на училището се основава на приоритетите, целите и стандартите, заложени в следните документи:

* Закон за предучилищното и училищно образование /ЗПУО/ с промени 2023 г.
* Наредба № 8 за информацията и документите за системата за предучилищното и училищното образование, Обн. ДВ. бр.66 от 23 август 2016г., промяна от 2022 г.
* Наредба №10 за организация на дейностите в училищното образование; изм. Обн. - ДВ, бр. 32 от 16.04.2019 г., промяна от 2022 г.
* Наредба № 5 от 30 ноември 2015 г. за общообразователната подготовка, в сила от 08.12.2015г., издадена от Министерството на образованието и науката, обн. ДВ. бр.95 от 8 декември 2015г., промяна от 2020 г.
* Наредба № 15/02.08.2019 г. за статута и професионалното развитие на учителите, директорите и другите педагогически специалисти, промяна 2022 г.
* Наредба № 18 от 09.09.2021 г. за инспектирането на детските градини и училищата, Обн. ДВ. бр.77 от 16 септември 2021г.
* Наредба № 6 от 11.08.2016 г. за усвояването на българския книжовен език, Обн. ДВ. бр.67 от 26 август 2016г.
* Наредба № 4 от 30 ноември 2015 г. за учебния, обн. ДВ. бр.94 от 4 декември 2015 г., изм. 2022г. Наредба за приобщаващото образование, (обн. - ДВ, бр. 86 от 27.10.2017 г., в сила от 2017 г., промяна **2021г.**
* Наредба № 9 от 2016 г. за институциите в системата на предучилищното и училищното образование ДВ, бр. 68 от 2016 г, промяна 2020 г.
* Наредба № 10 от 2016 г. за организация на дейностите в училищното образование (ДВ, бр. 73 от 2016 г.), промяна от 2020 г.
* Наредба № 13 от 21.09.2016 г. за гражданското, здравното, екологичното и интеркултурното образование, Обн. - ДВ, бр. 80 от 11.10.2016 г., в сила от 11.10.2016 г.**, промяна от 2018 г.**
* Наредба № 11 от 01.09.2016 г. за оценяване на резултатите от обучението на учениците, (Обн. ДВ, бр. 74 от 20.09.2016 г., промяна от 2023 г.
* Европейската референтна рамка за ключовите компетентности за учене през целия живот. Национална референтна рамка.
* Стратегия за образователна интеграция на учениците от етническите малцинства
* Национална стратегия за въвеждане на ИКТ в училищата
* Национална програма за развитие на физическото възпитание и спорта.
* Регионални приоритети на средното образование..........
* Постановление № 100 от 8 юни 2018 г. за създаване и функциониране на механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст (загл. изм. и доп. - дв, бр. 82 от 2019 г.), обн. дв. бр.50 от 15 юни2018г., изм. и доп. дв. бр.82 от 18 октомври 2019 г.

Настоящата Стратегия за развитие на ОУ „ Любен Каравелов“ село Узунджово е разработена на основание чл. 263, ал.1, т.1, ал. 3, 4 и 6 от Закона за предучилищното и училищното образование (ЗПУО) и чл. 7, ал. 1 от Закона за финансовото управление и контрол в публичния сектор (ЗФУКПС).

Стратегията за развитие на ОУ „Любен Каравелов“ обхваща петгодишен период от 2023 до 2028 учебни години, като се актуализира при необходимост. Към Стратегията за развитие на училището ежегодно се прилага план за действие и финансиране, а резултатите от изпълнението се отчитат в края на всяка учебна година.

Стратегията за развитие на ОУ „Любен Каравелов“ е одобрена от Обществения съвет на училището (чл. 269, ал. 1, т. 1 от ЗПУО).

1. **История. Статут.**

ОУ „Любен Каравелов“ село Узунджово е едно от най-старите училища в историята на образователното дело на България. Да си действащо училище над 160 години е наистина сериозно постижение.

В далечната 1851 г. от Цариградски вестник са дадени първите сведения, че в Узунджово се открива училище. То се помещава в къщата на Иванджиковци. Просветната дейност стартира с първите книги, донесени лично от Александър Екзарх. Във времето образователното дело е преминало през множество сгради, построени от патриоти и родолюбиви узунджовци.

През 1864 г. местото население построило специална сграда за училище на два етажа. През 1891 г. е построена нова училищна сграда, в която децата се обучават до 1975 г. Днес тази сграда всички наричат „Старото училище“ и говорят с умиление за нея.

Днешното училище „Любен Каравелов“ отваря врати на 1 януари 1975 г. , построено с изключителната помощ на патриота – общественик Пандо Ванчев. То е най – уреденото селско училище в региона, разположено върху 20 дка площ.

Четириетажната сграда, просторните добре обурудвани кабинети, физкултурният салон и библиотеката с читалня, а днес вече и два модерни компютърни кабинета, създават условия за ползотворен учебен процес за учители и ученици.

Училището е разположено в северозападната част на село Узунджово. На север и на изток то граничи с малко оживени улици. На юг със селскостопански постройки, а на запад с частна обработваема земя.

В ОУ „Любен Каравелов“ село Узунджово се обучават ........ (брой) ученици от ПГ до VII клас. Обучението се осъществява от ........ (брой) педагогически специалисти.

Наименованието на училището е Основно училище „Любен Каравелов“.

Седалището на училището е село Узунджово, община Хасково.

Официалният адрес е село Узунджово, ул. „Любен Каравелов“№ 1

Училището е общинско, средищно. Обхваща ученици от три села – Узунджово, Нова Надежда, Александрово. Според вида на подготовката то е неспециализирано, а според етапа или степента на образование е основно от І до VІІ клас. В него са създадени условия и за осъществяване на задължителното предучилищно образование.

Училището осигурява общообразователна и разширена подготовка. Създават се условия и за допълнителна подготовка с цел развитието на интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му.

Предимство на училището е целодневната организация на обучение, в която са сформирани 6 полуинтернатни групи от I до VII клас. Училището осигурява целодневно обучение на 128 ученици.

За постигане на целите си училището работи в партньорство с Народно читалище „Цвят-1898“ Узунджово, земеделски коопирации и фирми на територията на Узунджово както и с органите на местната власт и неправителствени организации.

1. **Администриране**

Постигането на стратегическите и оперативните цели за планирания пет годишен период е обвързано с приемането и гласуването на педагогически съвет на План за изпълнение на дейностите, включващ времеви график, отговорни лица за изпълнение на конкретните дейности, бюджет и отчитане на резултатите.

Очакваните резултати са обвързани с редица външни фактори, което ги прави трудно прогнозируеми. Те се превръщат в желано състояние, което ангажира всеки представител на образователната институция с поемане на конкретна отговорност за всяка една от дейностите, залегнали в плана.

Планът е разработен на базата на обобщен анализ на силните и слабите страни на училището и установените потребности в сферата на качеството на образователния процес.

Предвижда се актуализацията му да се извършва при необходимост или на всеки две години.

Мониторингът по изпълнение на предвидените в плана дейности е приоритет на ръководството на училището с активното участие на обществения съвет като орган за граждански контрол.

ОУ „Л. Каравелов“ работи на делегиран бюджет от .......... година. Има опит при планирането и разходването на финансовите средства. Изградената система за финансово управление и контрол на публичните средства в образователната институция от .......... година насам като план от дейности, обхващащ управленски задължения и политики и методи гарантира сигурност при управлението на финансовите средства.

Голяма част от предвидените мерки и дейности за постигане на оперативните цели не изискват финансиране. Те са обвързани от активната намеса на човешки фактор чрез осъществяването на меки мерки, политики и дейности.

Финансовото осигуряване изпълнението на стратегията за развитие на училището се осигуряват от делегирания бюджет на училището, собствени средства, средства от проекти, финансирани от ЕС, и от национални програми, други източници *(посочете)*.

### **II. Анализ на състоянието на образователната институция**

**1. Общо състояние**

Динамичното развитие на всички области в живота на нашата страна не отминава и образованието. Пред него се откриват нови възможности. Последните промени в нормативните актове подкрепят това. Българското училище постепенно се променя. Държавните образователни стандарти определят нивото на обучаемост, поставят амбиции и пред учители, и пред ученици. Стремежът на цялото българско общество към интегриране с европейските структури и приемането на България в Европейския съюз минава през семейството и училището, а може би дори започва именно с тях. Трябва да се повиши осезателно грамотността на българина и в пряк и в преносен смисъл, а това е свързано не само с образоваността му, но и с неговата култура. Затова и точно и закономерно държавните образователни стандарти целят да се постигне едно комплексно обучение, необходимо на всеки ученик, за да се изгради като достойна личност, неделима част от постепенно изграждащото се гражданско общество.

### Само тогава като неделима част от Европа, ще можем да спечелим доверието и уважението на европейските народи, а с това и да излезем от икономическите затруднения, които измъчват почти всяко българско семейство днес. Затова е нужно и училището, всички учители и ученици да полагат постоянни усилия и упоритост заедно с другите сфери на обществения живот, за да може българското дете да се образова, за да може да получи то своята достойна реализация в живота.

### **2. Ученици**

### Основно училище “Любен Каравелов” с.Узунджово е разположено на 10 км северозападно от гр. Хасково. В него се учат ученици от 5 до 13 години, от Подготвителна група до 7 клас.

### В ОУ ”Любен Каравелов” с.Узунджово , общ. Хасково през учебната 2022 - 2023 г. се обучават около 200 ученици, включително 12 ученици от село Александрово и 34 ученици от с. Нова Надежда. По класове този брой изглежда така:

ПГ – 13 ученика

1 клас – 25 ученика

2 клас – 19 ученика

3а клас – 20 ученика

4а клас – 18 ученика

4б клас – 16 ученика

5 клас – 22 ученика

6 клас -28 ученика

7а клас – 23 ученика

Към 15.09.2023 г. отпаднали ученици няма. Текучество през годината на учениците почти няма. Преместването в други училища е минимално и причините за това са смяна на местоживеенето на родителите и заминаване за чужбина.

Към началото на 2023 – 2024 г. г. в училището няма наказани ученици.

В училището се учат около 60% деца от ромски произход, които не владеят добре български език. Това внася известно затруднение в тяхното обучение, но Подготвителната група, в която от много години се обучават такива ученици, до голяма степен решава този проблем.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| По-голяма част от учениците са от с.Узунджово. От с. Александрово са 11 ученици, а от Нова Надежда – 33 ученика. Това ни дава по-голяма възможност за постоянен контакт с родителите на учениците от Узунджово.Всички учители имат над 10 години стаж в училището, което показва, че добре познават компактната маса от хора в населените места, от които учат ученици в училището, в това число и родителите на своите ученици.Самите родители се познават предварително помежду си, а оттам и децата, така че средата на децата в училище почти не е нова, а позната.В края на всяка учебна година учителите посещават домовете на учениците, предстоящи да бъдат записани в Подготвителна група и І клас и разговарят с родителите. Компютри и интернет в кабинетите, което дава възможност за интерактивно обучение. | Трудности за срещи и разговори с родителите от Александрово и Нова Надежда поради отдалеченост от училището и неприсъствието им на родителски срещи.Много родители не знаят, че сами в края на май трябва да подадат молба за записване в Подготвителна група и І клас, поради което учителите ги търсят в къщи допълнително, за да им обяснят.Голяма част от родителите не се интересуват от това, какви успехи или неуспехи в урочната работа имат децата им т.е. отнасят се равнодушно към учебния процес.Част от учениците също нямат необходимата мотивация за ползата и необходимостта от учебен труд.Равнодушие и ниска заинтересованост от учениците по отношение на училищния живот.Липсата на възпитателно звено в училището т.е. може би на педагогически съветник, се чувства в училището. Никой – нито класният ръководител, нито учителят може да замени този човек, специално би могъл да се грижи за възпитанието на учениците и с когото те да могат да споделят и да дискутират проблемите си.Необходимост от още по-широко включване на интерактивни методи в обучението. |

### **3. Кадрови ресурси**

### В училище преподават 21 учители, от които 17 жени и 4 мъже. От тях в начален етап преподават 7 учители – всички жени, а в прогимназиален - 8 учители, от които 6 жени и 2 мъже и 6 учители в ЦДО – 4 жени и 2 мъже, от които 2 в начален етап – от тях 1 жени и 1 мъж и 4 в прогимназиален етап – 3 жени и 1 мъж. Съставът на учителите в училището ни е разнороден по възраст. Възрастта варира от 40-годишни до 60-годишни. От тях между 40 - 49 години – 5 учители и между 50 - 59 години – 11 учители; 60 и над 60 - 5. Но този разнороден възрастов състав не пречи в училището ни да работи един здрав екип от истински професионалисти и уважаващи се помежду си колеги.

### По образование състава на учителите, преподаватели в училището изглежда така:

### - с висше образование –21 учители

### От тях с I ПКС – 4 учители, ІІ ПКС – 4 учители, с III ПКС – 4 учители, с ІV ПКС – 2 учители, с V ПКС – 5 учители.

### Незаети щатове в училището няма.

### В училището работят 6 групи ЦДО: 2 групи ЦДО в начален етап и 4 групи ЦДО в прогимназиален етап. В училището няма щат за педагогически съветник, доктор и мед. сестра.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| Колективът учители, работещи в училището е изцяло професионален.Всеки преподава по предмети, отговарящи на специалността му.Нередовни учители няма.Между педагозите съществува колективност, толерантност, точност, дисциплина, разбирателство. Мотивираност и съпричастност към учебната работа и развитие на училището. Липсва текучество на кадри в училището от години. Поради това между учителите са се изградили постоянни взаимоотношения базиращи се на познаване и зачитане на професионализма на всеки учител, както и на личните качества на всеки един от тях. | Необходимост от участие в курсове за повишаване на квалификацията с цел преподаване в съответствие с новите моменти.Необходимост от по-широк спектър от конкретни дейности за включване на всички учители в тях. |

### **4. Образователно – възпитателен процес**

### Училището е средищно. Работи при целодневна организация на учебния ден /чл.53 ал.3 т.1 от ЗУПО/. Сутрин се провеждат занятия по задължителна подготовка, а след обед работят полуинтернатните групи. Вариантът се избира на първия педагогически съвет през месец септември.

### Към осъществяване на учебен процес всяка година се пристъпва след утвърждаване на училищен учебен план и учебни програми, на базата на нормативните документи на МОН- ЗУПО и ДОС за учебния план, а заедно с тях и на Образец №1 - основния документ утвърждаващ и регламентиращ паралелките и разпределението на дейностите през предстоящата учебна година. Той се утвърждава и подписва както от директора на училището, така също и от Началника на Регионалното управление по образованието по процедура в електронен вариант. Задачата на педагогическия състав е прилагането на учебния план и изпълнението на държавните образователни стандарти.

### Образователният процес в ОУ ”Любен Каравелов” с. Узунджово протича нормално. Средният годишен успех в училището в края на учебната година 2022 - 2023г. е Добър 4,33. Всяка година около 30 ученика завършват основно образование. Всички продължават образованието си в средните училища в гр. Хасково. Учениците ни не отсъстват системно от учебни занятия. Много неизвинени отсъствия няма. Класните ръководители ежедневно работят за духовно, личностно, морално и обществено развитие на своите ученици. Стремят се чрез съвети, диалог, убеждаване и личен пример да достигнат до сърцето на ученика, да събудят неговия интерес към даден проблем.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| Осигурява се възможност учителите да прилагат разнообразни форми и методи на работа, без да изменят основните положения на учебната програма.Ежедневно се осъществява връзка и се прави обмен между учителите от прогимназиален етап и учителя на ЦДО с цел подпомагане на изоставащите ученици.Създават се условия и се дава възможност за пълноценно участие и изява на всеки ученик в учебния процес и развитие на индивидуалните му способности.По основните дисциплини чрез подходящи тестове се замерва входното и изходното ниво на всеки клас, с което се вижда развитието на учениците и качеството на работа на учителите по съответния учебен предмет.За стимулиране интересите на учениците се създават групи по занимания по интереси към училището, съобразно желанията на учениците, включително и спортни такива. Допълнителни консултации по учебни предмети, които се провеждат извън редовните учебни часове.  Занимания по интереси.  Библиотечно-информационно обслужване. | Учебните помагала се закупуват от учениците и тъй като голяма част от тях са от социално слаби семейства, закупуването на учебни помагала се явява проблем за много от тях, а оттам и за училището.Недостатъчно са учебно-техническите средства, с които разполага училището.Недостатъчна е мотивацията и заинтересоваността на учениците по отношение на учебния процес.Нежелание от страна на голяма част от учениците да се подготвят редовно за училище. |

### **5. Учебно-техническа и материална база**

### Сградата на училището е нова, монолитна, специално проектирана за училище през 1974 г. Тя е четириетажна със собствено локално парно отопление на течно гориво.

### Училището разполага с 24 учебни помещения. От тях: 7 кабинета, 7 класни стаи, 2 компютърни кабинети, Зала Европа, Актова зала, Зала за занимания по интереси, работилница, физкултурен салон, библиотека, музей на учебното дело, учителска стая, канцелария, методически кабинет, кабинет Директор, кабинет Зам. директор, кабинет Главен счетоводител, кабинет ЗАТС.

### Учебно-техническите средства, с които работи училището са: 20 терминални станции и 30 настолни компютъра, намиращи се в специално обособени компютърни кабинети, 10 таблета, Два мултифункционални дисплея, Мултимедиен проектор – 2 броя, 4 принтера, 2 мултифункционални устройства, 40 преносими компютри, 1 копирни машини, 8 касетофона.

### Задължителната документация в училището се води редовно и съхранява на съответните места и от съответните отговорници за това съгласно Наредба №8 от 11.08.2016г. за информацията и документите в системата на предучилищното и училищното образование.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| Всеки клас, в начален и прогимназиален етап, има своя класна стая в начален етап, подредена по техен вкус.Климатично отопление, което създава уют и чистота в училището.Наличие на работилница за извършване на свои собствени ремонтни дейности. | Липса и на други УТС, които се използват в учебния процес.Липса на химически вещества за приложение в часовете по химия и опазване на околната среда.Липса на уреди за опити за приложение в часовете по физика и астрономия.Недостатъчно нови карти за часовете по история и география, които да заменят остарелите.Недостатъчно компютри в училище и мултимедии. |

### **6. Финансиране**

### Училището ни е общинско. От 2001 г. то работи на делегиран бюджет. Възможности за реализиране на допълнителни приходи ни дават част от земите на училището, дадени с договори под наем чрез открит търг в съответствие с Наредбата за общинската собственост. До сега дарения училището не е имало.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| Наличие на собствена сметка и сума за издръжка, чрез които училището само може да контролира приходите и разходите си. | Липса на спонсори и дарители за общо училищни цели: провеждане на учебни екскурзии с учениците, подпомагане провеждането на традиционните училищни празници, обогатяване на материалната база и др. |

### **7. Външни фактори**

### По-голяма част от учениците, учещи в училището, произхождат от социално слаби семейства. Родителите се занимават през пролетта и лятото със сезонна земеделска работа, както и с животновъдство, с което са ангажирани ежедневно. Поради тези причини те нямат достатъчно свободно време, за да контролират учебната подготовка на децата си в къщи, а това поставя въпроса за търсене на пътища и средства от педагогическия състав за усвояване от учениците на преподаваните знания и активното им включване в учебния процес. С такава цел се провеждат родителски срещи, на които се провеждат разговори с родителите по наболелите проблеми.

### В училището функционира Училищно настоятелство, което работи колкото може за приобщаване на родителите и обществеността на селото към учебния процес.

Със сформирането на Обществен съвет в съответствие с чл.265 от ЗУПО, се създаде нов подход към обсъждане на документите, както и отчетността в дейността и прозрачността по управлението на училището.

### В своята работа училището поддържа постоянна връзка с РУО Хасково и община Хасково, а така също търси тяхната помощ и съдействие при необходимост.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| Работещо училищно настоятелство.Функциониране на втори външен орган, а именно Обществения съвет. | Недостатъчен интерес от страна на родителите към училището като институция.Недостатъчен интерес и от страна на фирмите, намиращи се на територията на село Узунджово към училището. |

### **III. SWOT анализ**

Целта на SWOT- анализа е да се определи състоянието на училището като система.

|  |  |
| --- | --- |
| **СИЛНИ СТРАНИ** | **ВЪЗМОЖНОСТИ** |
| **ОБРАЗОВАТЕЛЕН ПРОЦЕС**   1. Относително стабилни резултати на НВО 2. Добри резултати и успеваемост на ученици със специални образователни потребности. 3. Създадени условия за целодневна организация на учебния ден в начален и прогимназиален етап.   **УЧЕНИЦИ**   1. Привличане на учениците като партньори в образователния процес и при разработване и реализиране на проекти. 2. Добра пълняемост на паралелките 3. Няма отпаднали ученици през последните години поради отсъствия и слаб успех. 4. Всички ученици продължават обучението си в училища след завършен 7 клас в профилирани паралелка. 5. Функциониращи форми на ученическо самоуправление (ученически съвети на класа и Училищен ученически съвет).   **ПЕДАГОГИЧЕСКИ СПЕЦИАЛИСТИ**   1. Кадрова осигуреност с квалифицирани учители в т.ч. и психолози, 90% от учителите имат защитена ПКС (І – V). 2. Създадени условия за повишаване на квалификацията на учителите и наставничество, обмен на успешни педагогически практики, МО. 3. Участие на учители във форуми по проблемите на образованието. 4. Системен контрол върху качеството на образователния процес. 5. Екипност и диалогичност в работата на всички нива. 6. Добър ръководен екип, главни учители и председатели на МО, подпомагащи ръководството на училището. 7. Добро институционално взаимодействие.   **УПРАВЛЕНИЕ**   1. Осигуряване на свободен, неограничен и равен достъп до образование. 2. Високи стандарти на предлаганото образование. 3. Дългогодишни традиции и резултати в образователната дейност, съобразени със социално-икономическото развитие на региона. 4. Работещи и ефективни вътрешноучилищни разпоредби. 5. Ритуализация на училищния живот. 6. Информация за дейността на училището чрез поддържане на актуален сайт 7. Добра координация и обмен на информация между класни ръководители, ресурсен учител, обществен възпитател към Местна комисия за борба с противообществените прояви на малолетни и непълнолетни, гр. Хасково и ръководството на училището при работа с учениците с проблемно поведение и в риск от отпадане. 8. Осигурени здравословни и безопасни условия за опазване на живота и здравето на участниците в образователния процес.   **МАТЕРИАЛНИ РЕСУРСИ**   1. Ддобра материална база – учебни кабинети, компютърни зали, физкултурен салон, спортна площадка, открита площадка по БДП, достъп до Интернет, Wi-Fi мрежа, видеонаблюдение. 2. Учебно-технически средства – преносими компютри за всеки учител, техника за размножаване, интерактивни бели дъски, наличие на информационни програмни продукти. 3. Обновяване и подобряване на МТБ според възможностите на бюджета.   **ФИНАНСОВИ РЕСУРСИ**   1. Добро управление на финансовите средства в условията на делегирани бюджети. 2. Обективност, публичност и достъпност при разработване и управление на бюджета. 3. Управленска култура на ръководството и връзка между управленските функции: планиране, организиране, координиране и контрол. 4. Коректно и редовно обезпечаване на средствата за заплати и възнаграждения, осигурителни вноски, ДТВ, средства за облекло.   **ПАРТНЬОРСТВА И ЗАИНТЕРЕСОВАНИ СТРАНИ**   1. Съвместна работа с местни структури: РУО – Хасково, община Хасково, МКБППМН, РУ на СДВР Хасково и инспекторите от ДПС, Дирекция „Социално подпомагане“ – Отдел „Закрила на детето“, Ресурсен център, културни институти, медии, неправителствени организации и др. | 1. Анализ на демографската перспектива на района и региона във връзка с успешното реализиране на приема при условията на ЗПУО. 2. Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище. 3. Превенция на агресията и противообществените прояви. 4. Повишаване на компетенциите на учителите за промяна на стила и методите на работа и ориентиране на обучението към потребностите на отделната личност. 5. Повишаване на квалификацията, обмяна на добри педагогически практики и внедряване на иновации на базата на ИКТ. 6. Оптимизиране на училищните учебни планове в прогимназиален етап – разширяване кръга на избираемите учебни предмети, съобразно интересите на учениците и НВО. 7. Разширяване на връзките с НПО и реализиране на проекти по програми на ЕС. 8. Превръщане на училището в център за предоставяне на образователни услуги – кариерно ориентиране, извънкласни дейности, занимания по интереси и спорт и др. 9. Високи изисквания към собствената научна и педагогическа подготовка, изпълнение на личен план за развитие на педагогическия специалист. 10. Използване на портфолиото като инструмент за професионално развитие и оценка. 11. Използване на съвременни образователни технологии за мотивиране на учениците и прилагане на усвоените знания в практиката. 12. Ефективност на работата на МО за повишаване подготовката на учителите и споделяне на добри практики. 13. Преодоляване на рутината и формалното изпълнение на служебните задължения. 14. Възможност за кариерно развитие. 15. Разширяване на възможностите за вътрешноинституционална и извънучилищна квалификационна дейност. 16. Сътрудничеството с родителите: структуриране и дейност на обществения съвет и училищно настоятелство, изпълнение на инициативи и съвместни дейности. 17. Достъп до Национални програми и програми на ЕС и активно включване на учители и ученици в разработване на проекти. 18. Актуализиране на училищните политики с оглед поетапното въвеждане на ЗПУО. 19. Непрекъснат мониторинг на дейностите в образователния процес и своевременно предприемане на действия за неговото подобряване. 20. Целенасочени дейности за поддържане и издигане имиджа на училището. 21. Оптимизиране на екипната работа в различни направления. 22. Осъвременяване на МТБ и продължаване внедряването на иновации на базата на ИКТ. 23. Намаляване риска от достъп на външни лица в сградата на училището и създаване условия за инциденти. 24. Усвояване на средства по проекти. 25. Гъвкаво използване на системата за оценяване на постигнатите резултати от труда на педагогическите специалисти и за определяне на ДМС на педагогическите специалисти и непедагогическия персонал. 26. Стимулиране на дарителската дейност. 27. Разширяване на партньорствата с институции и НПО. |
| **СЛАБИ СТРАНИ** | **ЗАПЛАХИ** |
| 1. Недостатъчни умения на учителите за използване и създаване на електронни учебни ресурси. 2. Непълна диференциация на заплащането на труда на учителите. 3. Увеличаващ се процент на неактивни или прекалено взискателни родители, проявяващи тенденция към груба намеса в работата на учителите или училището. 4. Затруднения в използването на финансовите средства за поддръжка, капиталови разходи и текущи ремонти при запазващ се долен праг на обществените поръчки. 5. Недостатъчни ресурси и компетентности за справяне с ниската мотивация за учене. 6. Ограничени условия за обучение на ученици с увреждания (подстъпи, асансьор, специални тоалетни). 7. Недостатъчно използване на възможностите за привличане на родителите**.** | 1. Риск от засилване на отрицателните влияния на обкръжаващата среда върху учениците – агресия, зависимости и др. 2. Нисък социален статус и недостатъчен авторитет на българския учител, застаряващ учителски състав и феминизация на учителската професия. 3. Ниска заинтересованост на голяма част от родителите към случващото се в училище. 4. Негативно отношение към училището и липса на мотиви за учене – променени социални нагласи към необходимостта от общо образование. 5. Висока средна възраст на педагогическите специалисти и започнал процес на смяна на поколенията – опасност от липса на млади учители. |

**IV. Програмна система на ПГ. SWOT анализ**

1. **Общи положения**

Програмната система е неотменна част от Стратегия за развитие на ОУ „Любен Каравелов“ за периода 2023-2028 г. и реализира част от подцелите и дейностите на ценността на училището и глобалната цел при осигурена среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве.

Процесът на предучилищното образование е подчинен на прилагането на програмна система като част от стратегията за развитието на детската градина, съответно училището, която се приема с решение на ПС. В образователната политика на ОУ „Любен Каравелов“ и в настоящата програмна система залагаме на иновативност на формите и съдържанието на работата ни, както и на следване на традициите и приоритетитe в предучилищното образование. Дейностите в ОУ „Любен Каравелов“ за създаването и реализирането на програмната система са съвкупност от приоритети, цели, подходи и форми на педагогическо взаимодействие, дейности и процеси, чрез които се дава по-широк поглед към многообразната работа на учителите с децата иродителите. Желанието ни е да отговорим на динамиката на общественото развитие и да издигнем статута на училището.

1. **Мисия**

Формиране на общочовешки ценности, развитие на индивидуалността и стимулиране на творческите заложби на децата.

1. **Визия**

Училището – място уютно, спокойно и сигурно, в което децата да бъдат обгрижвани, възпитавани, социализирани и обучавани с много обич, топлина и разбиране, с индивидуален подход към всяко дете, спрямо неговите личностни особености, характер и качества.

**Образованието в нашето училище е ориентирано** към доброто настояще и успешното бъдеще. ОУ „Любен Каравелов“ поставя сред целите на своя собствен образователен модел, образование, насочено към ценностите и компетентностите в предучилищна възраст :

• от една страна добро личностно развитие на детето и оптимизиране на средата, в която то живее чрез професионално провеждани педагогически дейности и взаимодействия.

• от друга страна възможност педагогическата и родителската общност да разбират, че заедно можем да променяме и подобряваме образователния процес**.**

1. **Главна цел. Подцели**

Създаване на оптимални условия за развитие на интелектуалния и личностен потенциал на детето.

* Прилагане на педагогически технологии и достижения на съвременното предучилищно възпитание, които поставят детето в центъра на педагогическото взаимодействие.
* Утвърждаване и прилагане на единна и екипна система от принципи, методи и форми на педагогическо взаимодействие с децата , включени в програмната система на ОУ „Любен Каравелов“ с.Узунджово.
* Хуманност на образователния процес и преоткриване на детската личност, възпитавана в дух на мир, толерантност, достойнство, свобода и творчество.
* Осъвременяване на формите и разширяване на сътрудничеството между училището и семейството, държавните и културни институции при осъществяване на държавните образователни стандарти.
* Утвърждаване на демократични и образователни ценности, както и ценности на институцията, посочени в стратегията на училището.

1. **Ценност**

Основна ценност е детската личност и изграждането на позитивна среда за децата – образователна, физическа, подкрепяща, мултикултурна среда.

1. **Предимства на програмната системата:**

6.1. Съвременна система е с традиционни и иновативни подходи на управление и педагогическо взаимодействие с децата..

6.2. Съдържанието на образователните направления е разпределено годишно по месеци и седмично по учебни дни с конкретна тема, задачи и дейности

6.3. Планирането е съобразено с основните и допълнителните форми на педагогическо взаимодействие. Проектното начало улеснява учителите при планирането и осъществяването на конкретните дейности в основните и допълнителни форми на педагогическо взаимодействие.

6.4. Системата осигурява обучение, възпитание, социализация и проследяване постиженията на децата, съгласно ДОС и Наредбата за предучилищно образование по всички направления.

6.5. Предлага личностно-ориентиран, хуманен, конструктивен,интегриран, комплексен и игрови и други подходи в ообразователния процес, приемственост между всички възрастови групи и готовност за училище.

6.6. Предлага множество познавателни, развиващи и творчески игри, креативни занимания и дейности по образователните проекти на групите.

6.7. Осигурява емоционален и психологически комфорт на детето като стимулира неговото личностно развитие, интелектуално развитие и себеутвърждаване.

6.8. Дава възможност за гъвкаво приложение на системата, съобразно конкретните условия и специфика на детската група.

6.9. Дава реални възможности за родителите да участват и партнират в образователния процес на детската градина.

6.10. Възпитава и изгражда положително отношение на децата към основните ценности : здравето, книгата, учението, доброто, семейството и детската градина, Родината, творчеството, приятелството, природата, културата и фолклора на народа ни.

1. **Подходи и форми на педагогическо взаимодействие**

Очертаването на подходите и формите на педагогическо взаимодействие спомага за създаване, както на устойчив и качествен модел на управление и менажиране, така и на градивна политика на сътрудничество, екипност и партниране. Търсят се всички възможности всеки от подходите да способства по свой начин за развитието на креативността, педагогическата и организационна култура у педагогическите екипи. Педагозите се научават да преобразуват , да експериментират, да внасят ново съдържание във вече познати форми на сътрудничество или да реализират нови. Набелязаните подходи в концепцията ни са: личностно-ориентиран, творчески, алтернативен, процесов, интерактивен, ситуационен, системен, конструктивен.

**Личностно-ориентираният подход** се използва с цел да се проучат и анализират личностните характеристики на децата, педагозите, родителите, обществеността, партньорите.

**Конструктивисткият подход** поставя акцент върху начините на учене, а не върху постиженията.

**Ситуационният подход** е един от възможните пътища за операционализиране на теорията и приложението й в практиката.

И още алтернативни подходи, които използваме:

**Хуманно-личностен подход,** който поставя следните акценти в работата: педагогическото взаимодействие да спомага за осъзнаване и систематизиране на опита на детето; за съчетаване на словесните с игрови, нагледни и практически интерактивни техники; за придобиване от детето на образователни компетенции чрез водещата игрова дейност; спомага за съчетаване на динамика на игра и усвояване, на познание и креативност;

**Общностният /ценностен/ подход** в образованието ни предлага един доминантен комплект от ценности, към който общността като цяло се придържа.

**Конструктивният подход** предлага да се конструира желаното бъдеще на база обща цел и личностна изява, да се изгражда всяка личност в този процес.

**Иновативният подход** води до осъществяване на нови идеи, създаващи подобрени резултати чрез положителна промяна в организацията на образователния процес.

**Интегрираният подход** на управление предполага сътрудничество, координиране и хармонизиране на работата на отделните системи на институцията с оглед постигане на определена цел.

**Компетентностният п**одход, който изгражда цели и критерии за измерване на крайните резултати от образователните дейности ни помага да усъвършенстваме партньорската си дейност.

**Рефлексивен и ценностно - ориентиран подход** развива самооценка, самоконтрол - саморегулация при решаване на игрови, практически и познавателни задачи; интегрира всички процеси на взаимодействие, които развиват детската личност с цел стимулиране на представи, умения и компетенции;

**Комуникативно-експресивен и креативен подход** осигурява необходимите контакти, общи желания, идеи и проекти на съмишленици и партньори; подпомага изявите на деца и педагози, акцентира върху креативните прояви в играта, познанието, общуването; развива комуникативни умения, уменията за самопредставяне и за работа с другите.

* 1. **Основна форма**

Основна форма на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебно време и осигуряват постигането на компетентности, определени в ДОС /2016/ за предучилищно образование. Педагогическите ситуации се повеждат по образователни направления – БЕЛ, Околен свят, Музика, Изобразително изкуство, Конструиране и технологии и Физическа култура./Нар.5 за ПО чл.23 ал.1/

* 1. **Допълнителни форми**

В допълнителните форми на педагогическо взаимодействие се разширяват усъвършенстват отделни компетентности в чл.28 ал.2, които допринасят за личностното развитие и разнообразяване на живота на детето./чл.26 ал.1/

Допълнителните форми се организират по преценка на учителя в съответствие с програмната система, прилагана в детската градина (училището), цялостната организация на деня и с интересите и потребностите на децата.

* **Самостоятелни дейности по избор на детето** – в зависимост от условията на групата;
* **Дейности организирани от учителя**: утринна гимнастика; подготовка за закуска и закуска; различни видове игри, състезания, конкурси, екскурзии, спортни празници, тържества, развлечения, наблюдения на обекти от околната среда

1. **Разпределение на формите на педагогическо взаимодействие**

|  |  |  |
| --- | --- | --- |
| **ГРУПА** | **Минимален общ седмичен брой ПС в учебно време** | **Продължителност на една ПС** |
| I | 11 | 15 мин. |
| II | 13 | 20 мин. |
| III | 15 | 25 мин. |
| IV | 17 | 30 мин. |

В Подготвителна група в ОУ „Любен Каравелов“ е завишен минимума от педагогически ситуации:

|  |  |
| --- | --- |
| **Образователно направление** | **Брой ситуации за седмица** |
| **БЕЛ** | 3+2 |
| **Околен свят** | 2 |
| **Математика** | 3 |
| **Изобр. изкуство** | 2 |
| **Музика** | 2 |
| **Конструиране и технологии** | 2 |
| **Физ. култура** | 3 |
| **Общ брой** | 17+2 |

**Основните форми**  В Подготвителна група в ОУ „Любен Каравелов“ се планират в учебно време и се разпределят в полудневна организация.

**Допълнителните форми на педагогическо взаимодействие** се организират от учителя съобразно интересите и потребностите на децата и включват : прием-изпращане, утринна гимнастика, подготовка за закуска и закуска, подвижни игри, състезания, разходки, отбелязване на рожд. дни и др. дейности по здравно-хигиенни навици, спортни и културни дейности, излети, разходки, тържества, празници, изложби, развлечения и др.

**Допълнителни форми в празничния календар на Подготвителна група**

|  |  |  |  |
| --- | --- | --- | --- |
| **Месец** | **Допълнителна форма** | **дата** | **отговорник** |
| **Септември** | **Празник „Първият звънец“ – откриване на първия учебен ден** | **15.09.** | **Учител** |
| **Ноември** | **Отбелязване на патронния празник на ОУ „Л. Каравелов“** |  |  |
| **Декември** | **„Добре дошъл, Дядо Коледа!“** |  |  |
| **Февруари** | **Честване годишнина от кончината на Апостола на свободата** |  |  |
| **Март** | **Баба Марта; Празникът на мама** |  |  |
| **Май** | **Ден на българската писменост и култура; Краят на учебната година** |  |  |

1. **Механизъм на взаимодействие между участниците в предучилищното образование**

Механизмът се определя от основния приоритет в Стратегията на училището за работещо партньорство и добра координация, за разширяване на контактите и сътрудничеството с родители, родителски актив, институции и обществени организации.

В своето развитие детето е поставено в центъра на уникален социален кръг от човешки взаимоотношения, а именно учител-дете-семейство. Подходите на взаимодействие в тази социо среда трябва да се подчинят на взаимно сътрудничество, доверие и партньорство. Само така детето може да расте здраво, обичано и да постигне успеха в своето развитие.

Неоспорими са достойнствата и отговорностите на семейството, като социализиращ и възпитаващ фактор, но трябва да се признае, че децата не могат да израснат само в тази среда, те имат потребност от общуване с връстници и други възрастни. Съществен факт е и разбирането на родителите, че те не могат да заменят възпитателните и образователни възможности на детската градина (училището). Така те неизбежно осъзнават необходимостта от съвместна работа с детската градина (училището).

Сътрудничеството и взаимодействието между учителите, директорите и другите педагогически специалисти, и родителите, създават условия за постигане целите по чл.5 от ЗПУО, както и за формиране на положително отношение към детската градина и училището и мотивация за учене ( чл.38 от нар.5).

**Цели за съвместно сътрудничество между педагози и родители:**

1. Повишаване доверието в образователната система.
2. Активно участие на родителите за успешна адаптация и социализация на детето.
3. Разбиране, подкрепа и споделена отговорност между детската градина (училището) и семейството за формиране на положително отношение към училището и мотивация за учене.

Сътрудничеството и взаимодействието межди родителите и училището се осъществяват чрез индивидуални консултации, родителски срещи, обучения, както и всеки път, когато конкретната ситуация или поведение на детето го прави необходимо- гл.10, чл.208 , ал.1 от ЗПУО

Родителите дължат почит и уважение на педагогическите специалисти, които от своя страна зачитат правата и достойнството на самите родители, като участници и партньори в системата на предучилищното образование – гл.11, раздел 2, чл.219, ал.2 и 3 от ЗПУО.

**V. МИСИЯ И ВИЗИЯ НА УЧИЛИЩЕТО. ПРИНЦИПИ**

1. **Мисия на училището**

В своето развитие училището се старае да дава научни, реално измерими и обективни знания на учениците, да работи в духа на демократичното развитие на страната ни. Също така да спомага с дейността си за реализиране на гражданско, здравно, екологично и интеркултурно образование в общообразователното училище в съответствие с Държавния образователен стандарт за това, насочено към усвояване на знания и формиране на личностни умения у учениците за активно взаимодействие със социалната среда, изграждане на култура на поведение и другарски взаимоотношения, отговорност на учениците към обществото, в което живеят.

1. **Визия на училището**

В своята работа училищния екип се стреми да повиши авторитета на училището чрез постигане на по-високи резултати в учебната дейност, включване в обществената дейност на селото, проявявайки уважение към проблемите на ученици и родители и търсейки начин за тяхното решаване, издигайки на преден план и личния пример на учителя, неговото непрекъснато образование и квалификация.

1. **Принципи**

* законосъобразно – осигурява съответствие на целите и предлаганите мерки със законите и подзаконовите нормативни актове
* всеобхватност –училищните политиките да бъдат подчинени на местно, регионално и национално ниво и в съответствие с политиките на ЕС.
* прозрачност – всички стратегически документи и вътрешни нормативни актове на училището да бъдат публично достъпни.
* документиране –документиране на идеите, предложенията и изказванията в процеса на изготвяне на вътрешните нормативни актове и тяхното съхранение и архивиране.
* обратна връзка –получаване на отговори и реагиране на предложенията на участниците в комисиите и предложенията на ПС.
* приемственост –новите политики, свързани с образователната реформа няма да отрекат вече поетите ангажиментите в рамките на образователната институция и стратегията няма да ги подменя с нови. Добрият опит ще бъде не само съхранен, но и ще продължи да се мултиплицира.
* равнопоставеност – всички заинтересовани страни трябва да имат равни възможности за участие в планирането и реализирането на дейностите по изпълнение на стратегическите и оперативни цели.

1. **Ценности**

Училищните ценности са тези норми и поведение, които ръководят децата и осигуряват хармонична и спокойна учебна среда. Освен теоретични знания, свързани с различните предмети, обучението в клас предполага възпитание на различни ценности, които формират ученика като личност. Ценностите осигуряватт сигурност, увереност и самочувствие и имат своята рамка за приложение в най-важното училище – живота, тоест въпреки, че ще бъдат преподавани само през първите години, тяхното значение ще продължи завинаги.

Основни приоритетни ценности в училище са:

* Уважение между учители и ученици
* Отговорност и дисциплина за добро протичане на образователвния процес
* Толерантност – приемането и зачитането на чуждото мнение спомага за справяне с конфликтни ситуации
* Емпатия и съпричастие – важни за пълноценното общуване и реализация на ученика като личност
* Доверие и честност между всички участници в образователния процес

**VI. Стратегическа цел и подцели. Дейности по оперативните цели**

1. **Цел на стратегията**

Главната цел, стояща за осъществяване пред педагогическия състав от ОУ “Любен Каравелов” с. Узунджово е:

Даване на знания, необходими за завършване на основно образование. Усвояване на необходимия базисен минимум от знания и умения, без които са немислими по-нататъшната социална дейност и професионална ориентация на учениците. Изграждане на личности с широка обща култура, познаващи и зачитащи националните и общочовешките ценности, способни да живеят, общуват и се развиват в демократично европейско общество. Интеграция на деца със специални образователни потребности, както и на тези от малцинствени групи. Осмисляне свободното време на учениците. Гражданско, здравно, екологично и интеркултурно образование. Търсене на пътища за превенция на насилието в училище.

**2. Подцели**

2.1. Да се осигури достъп до образование на всички ученици от населените места, от които ученици учат в училището, в задължителна училищна възраст, подлежащи на обучение и образование.

*Очаквани резултати:*

Да се обхванат максимално учениците от селата, от които ученици учат в училището, които не са навършили 16-годишна възраст

2.2. Постоянно взаимодействие между училището, социалната среда на учениците и семейството за стимулиране на техния интерес към учебната дейност.

*Очаквани резултати:*

Създаване на мотивация у учениците за постоянен и системен учебен процес.

2.3. Да се повиши образованието и квалификацията на учителите чрез включването им в подходящи квалификационни форми при изискванията на ЗУПО и ДОС за статута и професионалното развитие на учителите, директорите и другите педагогически специалисти.

*Очаквани резултати:*

Повишаване качеството на преподаване и на резултатите от обучението.

2.4. Да се засили възпитателната функция на образованието в часовете.

*Очаквани резултати:*

Формиране на личности с активна гражданска позиция, уважаващи и зачитащи националните и общочовешките ценности, както и правата и свободите на другите. Подобряването на качеството на взаимоотношенията между децата. Намаляване на насилието между учениците.

2.5. Развитие на факултативните дейности и заниманията по интереси, включително и спортните дейности в училището.

*Очаквани резултати:*

Равен достъп за децата от малцинствените групи, както и на децата със специални образователни потребности.

|  |  |  |  |  |
| --- | --- | --- | --- | --- |
| № | Аспект в работата на училището | Дейности | Срок | Отговорник |
| 1 | Административно-управленска дейност | Анализ на дейността на училището в края на учебната година и актуализация на приоритетите за новата учебна година | м. 07 | Директор, учители, ПС |
|  |  | Планиране на дейността на училището: проект на Образец 1 | м. 07 | Директор |
|  |  | Планиране на потребностите на училището от кадри | м. 07 | Директор |
|  |  | Организация на дейността на училището през учебната година: | м. 09 | Директор, зам. директор |
|  |  | Обхващане на подлежащите на задължително обучение ученици, разпределение по класове, паралелки; | м. 09 | Директор, ПС, Обществен съвет, УН |
|  |  | Утвърждаване на Образец 1 | м. 09 | Директор |
|  |  | Годишен план за дейността на училището | м. 09 | Директор, комисии, екипи |
|  |  | Актуализиране на училищните правилници | м. 09 | Директор, комисии, екипи |
|  |  | Организация на работата на персонала | м. 09 | Директор |
|  |  | Годишни разпределения, Планове на МО, работни групи, екипи и комисии | м. 09 | Учители, Председатели на МО, ПС |
|  |  | Осигуряване на ЗУД | м. 09 | Директор, ЗАТС |
|  |  | План-прием в 1 и 5 клас | м.06 и м.09 | Директор, Кл.р-ли, Родители |
|  |  | Контролна дейност: |  |  |
|  |  | на учебната работа на учениците | Текущо през годината | Директор |
|  |  | изпълнение на годишния план за дейността на училището | Текущо и периодично през годината | Директор, ПС |
|  |  | на учебната, педагогическата и организационната работа на учителите, прилагане и спазване на новите ДОС и Наредбите, които ги определят в системата на предучилищното и училищното образование, водене на ЗУД | Текущо и периодично | Директор, зам. директор |
|  |  | организация при провеждане на изпити, оценявания, олимпиади и др. | Текущо и периодично | Директор |
|  |  | на работата на непедагогическия състав | Текущо и периодично | Директор |
|  |  | на административната и финансова дейност | Текущо и периодично | Директор |
|  |  | Навременно запознаване на педагогическия състав с новите нормативни документи, писма и заповеди на РУО и МОН за точното им и навременно прилагане и изпълнение | Текущо през годината | Директор, зам. директор |
|  |  | Провеждане на тематични педагогически съвети за обсъждане на актуални проблеми и споделяне на опит | Текущо през годината | Директор, учители, ПС |
| 2 | Образователно-възпитателни дейности | Реализиране на ДОС за учебния план; общообразователната подготовка; усвояването на българския книжовен език; гражданското, здравното, екологичното и интеркултурното образование; приобщаващото образование; оценяване на резултатите от обучението на учениците чрез цялостния образователно-възпитателен процес | Текущо през годината | Директор, учители, кл.р-ли, ПС |
|  |  | Реализиране и прилагане на новите електронни технологии за водене на документацията и за учебната дейност съгласно ДОС за информацията и документите в системата на предучилищното и училищното образование и Наредбата на МОН, която го определя | Текущо през годината | Директор,Зам. директор Учители, Кл.р-ли, ПС |
|  |  | Честа комуникация с родителите на учениците за поддържане на тяхната активност и сътрудничество с училището с цел развитие на учениците и насърчаването им редовно да посещават учебните занятия, както и използване на електронната система за информация на родителите | В началото на учебната година и текущо през годината | Учители, кл.р-ли, Директор,ПС, Обществен съвет, УН |
|  |  | Прилагане на личностно ориентиран подход: интерес към личността на всеки ученик | През годината | Учители, кл.р-ли, директор, ПС |
|  |  | Подкрепа на партньорството в училищната общност чрез съвместни дейности, празници, проекти | През годината | Директор, Родители, Общ.съвет, УН, ученически съвети |
|  |  | Създаване на група за училищни песни, която да даде облик на училището с участието си в традиционните училищни празници | Текущо през годината | Учител по музика |
|  |  | Да се поддържа спортната активност на учениците чрез организиране на дни на спорта, както и участие на училището в общинските състезания | Текущо през годината | Учител по ФВС |
|  |  | Провеждане на беседи с учениците на актуални и полезни за тях теми, свързани с ДОС за гражданското, здравното, екологичното и интеркултурно образование | Текущо през годината | Учители по Биология и здравно образование и История и цивилизации, Кл.р-ли |
|  |  | Изграждане на извънкласни форми за занимания по интереси, които да отговарят на интересите на учениците и да възпитават у тях обич и уважение към родния край, към родината, към европейската общност. Поддържане интереса на учениците към факултативните учебни часове. | Текущо и периодично | Учители, кл.р-ли |
|  |  | Ползване на физкултурния салон и двора на училището от учениците и през ваканционните дни с цел осмисляне на свободното им време | През годината | Дежурни учители |
|  |  | Осъществяване на контакти и включване на учениците от училището в съвместни проекти с неправителствени организации с цел обогатяване на учениците, както и обмен на знания и информация с ученици от други училища на тяхната възраст. | През годината | Учители, Директор, Кл.р-ли |
|  |  | Работа за постигане на едно многообразие от дейности чрез спортните групи, избираемите учебни часове, заниманията по интереси, в които участват учениците. | През годината | Учители по ФВС в начален и прогимназиален етап |
|  |  | Прибиране на ромските деца в училището по пътя на убеждение на родителите | През годината | Учители, кл.р-ли, обществен съвет |
|  |  | Осигуряване на ефективна комуникация за навременно идентифициране и решаване на възникнали проблеми | През годината | Обществен възпитател, Комисия |
|  |  | Повишаване знанията и уменията на класния ръководител за индивидуално консултиране на учениците. Работа за развитие на класа като екип. | През годината | Кл.р-ли, Ученически съвети, Директор |
|  |  | Ангажиране на ученическите съвети с дейности за интервенция при преждевременно напускане на училище. | През годината | Учители, кл.р-ли, ученически съвети |
| 3 | Квалификационна дейност | Приемане на план за квалификационната дейност | м. 09 | Директор |
|  |  | Информация за различни курсове и насочването на учителите към повишаване на образованието си и професионалната си квалификация в Стара Загора, Пловдив, София и др. | Текущо | Директор, зам. директор,Учители |
|  |  | Поне 1/8 от педагозите, работещи в училището на настоящия етап, да придобият по-висока професионално-квалификационна степен в близките 4 години. /чл.225 от ЗУПО/ | През годината | Учители |
|  |  | Всички педагогически специалисти в следващите 4 години /периода на атестиране по чл.228 ал. от ЗУПО/ да повишат задължително квалификацията си в не по-малко от 48 академични часа за целия период на атестиране. /чл.222 ал.3 от ЗУПО/ или задължително по 16 академични часа годишно./ чл.223 ал.2 от ЗУПО/ | През годината | Учители, Директор |
|  |  | Да се развива вътрешно институционалната квалификационна дейност като се разработват теми и се обсъждат от учителите. | През годината | Председатели на МО, Учители |
|  |  | Всяка година да се изнасят по един открит урок в начален етап и един открит урок в прогимназиален етап и да се обсъждат от педагозите. | През годината | Председатели на МО, Учители |
| 4 | Социално-битова и финансова дейност | Ремонтиране, хигиенизиране и привеждане в естетичен и функционален вид на учебните и административните помещения в съответствие с актуалната училищна необходимост | м. 07 и м.08 | Директор, учители, непедагогически състав |
|  |  | Подобряване на спортната база на училището | м. 07 и м. 08 | Директор, учители, непедагогически състав |
|  |  | Снабдяване на училището със технически средства, необходими за учебните часове, с учебници и учебни помагала | През годината | Директор, ЗАТС, Гл.счетоводител |
|  |  | Получаване на санитарно разрешително за учебната година | м. 09 | Директор |
|  |  | Изготвяне на план за поддържане на училището и двора | м. 09 | Комисия учители, непедагогически състав, директор |
|  |  | Изготвяне на план за работа при извънредни ситуации през зимния сезон | м. 10 | Директор |
|  |  | Осигуряване на условия за методическа работа на учителите – методически кабинет и учителска стая с компютри и осигуряване на интернет | Текущо | Директор |
|  |  | Съгласуване и утвърждаване на бюджета на училището от финансиращия орган | м. 01 | Директор, Гл.счетоводител |
|  |  | Ефективно управление на ресурсите в училището | През годината | Директор, Учители, УН |

**VII. Приоритетни области. Мерки за повишаване на качеството**

По формулираните специфични цели биха могли да бъдат изведени **приоритети**/приоритетни области в дейността на учиището, които да бъдат обвързани с очакваните резултати:

**1.Качество на образованието и мерки за неговото повишаване;**

* Поетапно въвеждане на учебни планове, организация и провеждане на процеса на образование в съответствие със ЗПУО
* Използване на съвременни образователни технологии и форми на педагогическо взаимодействие за мотивиране на учениците и прилагане на усвоените знания в практиката.
* Издигане качеството на обучение по всеки учебен предмет и съществено повишаване нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности.
* Подкрепа за личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.
* Запазване едносменния режим на обучение и задържане на децата в училище чрез увеличаване броя на занималните.
* Реализиране на гражданско и здравно образование, изграждане на навици за здравословен начин на живот в детска възраст

**2.Патриотично възпитание, формиране на национално самосъзнание и общочовешки ценности на децата и учениците;**

* Насоченост на обучението към формиране и усвояване на умения за разбиране и отговорно поведение в обществото; подпомагане процеса на личностно развитие и себепознание в контекста на взаимодействие с другите хора.
* Целенасочена работа по класове, съобразена с възрастта на учениците и особеностите в тяхното развитие и интереси.
* Реализиране на дейности за повишаване информираността на учениците по въпроси като: функциите на институции и управленски структури (съд, полиция, общинска/областна администрация и др.).
* Участие в организацията и провеждането на училищни дейности и кампании, свързани с исторически събития или обществено значими инициативи.

**3.Осигуряване на условия за физическа активност и участие в спортни дейности:**

* Приемане и изпълнение на ежегодна програма за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
* Организиране, поощряване и своевременно
* информиране за участие в детски и младежки конкурси от регионален, национален характер.
* Участие на училищни формации и индивидуални участници в различни изяви.
* Участие в културните празници на районно и градско ниво.
* Разработване на училищни проекти за подпомагане на физическото възпитание и спорта.
* Повишаване на социалните умения на учениците чрез подпомагане на физическото, социалното и личностното им развитие.

**4.Гражданско, здравно, екологично и интеркултурно образование;**

* Целенасочена работа за комплексно здравно образование чрез интерактивни дейности и занимания в часовете на класа, посветени на превенцията на тютюнопушенето, наркоманиите и злоупотребата с алкохол, активна спортна и туристическа дейност.
* Възпитаване на устойчиви навици и умения за здравословно хранене.

**5.Механизъм за съвместна работа с институциите по обхващане и включване в системата на предучилищното и училищното образование на деца и ученици в задължителна предучилищна и училищна възраст;**

* Дейност на обществения съвет и училищното настоятелство.
* Усъвършенстване на системата от взаимовръзки и обратна информация в релацията „училище-семейство“: укрепване на положителното отношение към училището като институция от страна на ученици и родители и проява на съпричастност към училищния живот;
* установяване на система от форми и средства за сътрудничество и взаимодействие с родителите: родителски и индивидуални срещи, индивидуални консултации, обучения и др.
* Информираност на родителите и стимулиране на родителската активност: за основните нормативни и училищни документи, по повод информация за резултатите от учебната дейност; за успеха и развитието на учениците в образователно-възпитателния процес; за спазването на училищната дисциплина; уменията на децата за общуване с учениците и учителите; интегрирането им в училищната среда; за посещаемостта на учебните часове от учениците; за отсъствията на ученика от учебни часове, когато започне процедура за налагане на наказание; консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага и др.
* Превантивна и постоянна работа на училищната комисия по обхват, сътрудничество с обществените институции и представителя на МВР в районната комисия

**6.Предоставяне на равни възможности за обучение и/или възпитание**

* Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението:
* поставяне на ученика в активна позиция по отношения на усвояването на нови знания и практическа приложимост на преподавания материал;
* използване на иновативни педагогични методи и форми за предаване, преподаване и научаване на учебни знания;
* извършване на ефективна диференцирана работа с учениците с намалена успеваемост

**7.Превенция на риск от ранно отпадане от системата на предучилищното и училищното образование.**

* Повишаване качеството на обучението и създаване на интерес към образованието, чрез осигуряване на условия за интерактивно учене (симулации, решаване на казуси, участие в проекти, експерименти, беседи, дискусии, дебати);
* Повишаване на ангажимента на родителите, засилване на тяхното сътрудничество с учителите за увеличаване на мотивацията за учене сред учениците;
* Наблюдение на отсъствията на учениците и причините за допускането им, както и поведението с цел недопускане на тормоз и насилие;
* Повишаване на квалификацията на учителите за работа с ученици в риск;
* Засилване на връзката между учителя и ученика, основаваща се на взаимно доверие и уважение;
* Активна работа на училищната комисия за борба с противообществените прояви.
* Провеждане на индивидуални разговори с учениците в риск, както и с техните родители

**VIII. Индикатори за измерване на дейностите по изграждане системата за качество**

* + Повишен срочен и годишен успех на учениците по учебни предмети и класове.
  + Подобрени резултати от НВО.
  + Брой участници и резултати от състезания и други творчески изяви.
  + Брой отсъствия на учениците от учебни занятия.
  + Брой на изоставащите ученици.
  + Брой ученици на поправителни изпити.
  + Брой ученици с наложени санкции.
  + Брой ученици със СОП, с обучителни трудности и в риск от отпадане от училище, за които е осигурена подкрепа за личностно развитие.
  + Брой на ученици, преждевременно напуснали образователната система.
  + Брой учители участвали в квалификационни форми и придобили по-висока ПКС.
  + Брой разработени и реализирани национални и международни проекти и програми.
  + Брой проведени публични изяви в полза на училището и общността с активното участие на родители и заинтересовани страни.
  + Брой публикации и изяви в средствата за масова информация.

**IX. Приложение: План за изпълнение на дейностите по стратегията за развитие**

;